dh-unibe/image-text_koenigsfelden-charters-post-1500 huggingface dataset:
Wir, bruͦdˀ Ruͦdolf, abbt ze Cappell, und der convent gemeinlich des selben gotzhus, des ordens von Cytels, in Kostenzˀ bystuͦm ✳ gelegen, ✳ tuͦn kunt
und vergehen ✳ offenlich ✳ mit disem gegenwùrtigen ✳ brief allen ✳ den, die in an sehent oder hoͤrrent lesen fùr uns und ùnser nachkomen, ✳ das wir
recht und redlich ze koͧffen geben ✳ han ✳ dem erbˀren, bescheiden ✳ knecht Johans Meyenberg, burger ze Mellingen, disù nachgeschriben ✳ guͤter, die
uff dem ✳ Boͤtzberg gelegen sint und ùns und ùnser gotzhus an komen ✳ waren ✳ von ✳ Heinr₎ ✳ Elfingˀ, burgˀ Zùrich, ✳ des ersten ein guͦt, ist genempt
Pfaffen Virst, das ùns jerlichen galt zwen mùt kernen ✳ und ùns und ùnser gotzhus an komen ✳ was von bruͦder Uͦlrich, seligen, von Brugg fùr
lidig eigen, ✳ und ein guͦt, buwt Johans Berchten ✳ von Babenberg, gilt jerlich nùndhalb viertel kernen ✳ und drù huͤner und drissig eyer, ✳ und
aber ein guͦt, buwet Heini Richwin von Babenberg, des vorgeschribnen guͦtz ✳ geteilet gilt jerlich ✳ achtendhalb viertel kernen ✳ und drù huͤnrr
und drissig eyer, bedi fùr lidig eigen, ✳ und aber ein guͦt, buwt Heini von Boͤtzen ✳ von Iberg und sin gemeinder gilt jerlich vier mùt
kernen ✳ und sechs mùt habern ✳ und sechs huͤnrr und sechzig eyer, oͧch fùr lidig eigen, ✳ und aber ein guͦt, buwet Uͤli Meyer uss dem
Kilchholz, gilt jerlich ein mùt kernen, oͧch fùr lidig eigen, ✳ und aber ein guͦt, buwet Chuͦnrˀ Berchtolds sun von Iberg und sin gemeindˀ,
gilt jerlich sechs viertel kernen ✳ und ein huͦn, ✳ das erbzinsig ist, und aber ein guͦt, buwt Heini Heller von Iberg und sin gmeinder,
gilt jerlich zwei viertel kernen, ✳ dz oͧch erbzinsig ist, ✳ umb hundert und nùnzig pfunt guͦtˀ und geber Zùrcher mùntz in dem land,
der wir oͧch gar und gentzlich von im gewert sin ✳ und in schinberren nutz ùnsers gotzhus bekert han, ✳ und loben ✳ oͧch mit disem gegenw¬
ùrtigen brief fùr uns und ùnser nachkomen ✳ und sunderlich fùr den obgenanten Heinrˀ Elfingˀ, bùrgˀ Zùrich, und sin elich wip der vorbenempten guͤtern ✳ recht weren ✳ ze syen, as vorgeschriben ✳ stat, ✳ an geistlichen ✳ oder an weltlichen gerichten ✳ und an allen dien stetten, da sin der
vorgedachten ✳ Johans Meyenbˀg oder sin erben notdùrftig sint nach des landes recht. ✳ und des ze einem waren, offennen ùrkùnd und
merer vestˀ sicherheit aller dirr vorgeschriben dingen und ze einer bestettûng dis obgedachten koͧffes, so geben wir, der obgenantt
abbt des vorgenanten ✳ gotshùs ze Cappell und der convent des selben gotzhus dem obgenanten ✳ Johans Meyenbˀg, burgˀ ze Mellingen, und
sinen erben disen brief offenlich besigelt mitt unsern eigennen, hangenden ingesigeln, ✳ beidi des aptz und des conventes, der geben wart
ze Cappell in ùnserm kloster, in dem jar, do man zalt von gottes gebùrte drùzehen hundert jar und eins und sibenzig jar, an santt Mathyas tag, des heiligen ✳ zwelfbotten, da ze gegen waren und sint gezùgen Ruͦdolf Moͤringˀ, burgˀ ze Mellingen, ✳ Walthˀ Kuͤffer von Steinhusen, Walthˀ am Rein von Ùrzlinkon, ✳ Heini von Affoltren von Rifferswile, und ander erberrer lùten genuͦg. ✳
Königsf. 355
xxiij
Staatsarchiv
AARGAU
Elfingˀ lad₎
wist ettlich zinsz uff den guͤttern̄
uff dem Boͤtzberg ✳ Pfaffenfirst
und anderswo ✳
✳ K ✳
✳ P ✳ 5 ✳
xxiij
ùber guͦter die
gelegen sint uf dem
Boͤtzberg